2. ΠΡΟΕΔΡΙΚΟΝ ΔΙΑΤΑΓΜΑ της 31 Ιουλ./12 Αυγ. 1930 (ΦΕΚ. Α΄  281) Περί τροποποιήσεως του από 11 Φεβρ. 1923 Δ/τος «περί ημερολογίου μηχανής των εμπορικών πλοίων». Έχοντες υπ’ όψει το άρθρ. 14 του Νόμ. 3030 της 10 Αυγ. 1922 «περί τροποποιήσεως και συμπληρώσεως των Νόμ. 2499 και 2657 περί του Ναυτικού Απομαχικού Ταμείου» ως και το από 11 Φεβρ. 1923 Δ/μα «περί ημερολογίου μηχανής των εμπορικών πλοίων», προτάσει του επί των Ναυτικών Υπουργού, μετά γνώμην του Συμβουλίου της Επικρατείας, απεφασίσαμεν και διατάσσομεν: Άρθρ.1.-Το δια του άρθρ. 1 του από 11 Φεβρ. 1923 Δ/τος «περί ημερολογίου μηχανής εμπορικών πλοίων» καθοριζόμενον υπόδειγμα ημερολογίου μηχανής εμπορικών πλοίων τροποποιείται δια του προσηρτημένου τω παρόντι τοιούτου. Δια τα εκτελούντα ακτοπλοΐαν πλοία δύναται να παραλειφθή η αγγλιστί αναγραφή των επικεφαλίδων των διαιρέσεων των σελίδων του ημερολογίου. Άρθρ.2.-(Τροποποιείται το άρθρ. 2 του ιδίου ως άνω Δ/τος). Ο αυτός Υπουργός δημοσιεύσει και εκτελέσει το παρόν Δ/μα. Καθήκοντα μηχανικών Γενικά καθήκοντα ευθύνης 1.-Ο πρώτος μηχανικός είναι υπεύθυνος δια την συντήρησιν και την λειτουργίαν των μηχανών, των λεβήτων, βαρούλκων και όλων εν γένει των μηχανημάτων και ηλεκτρικών εγκαταστάσεων του πλοίου, εκτός των ραδιοτηλεγραφικών μηχανημάτων. Πειθαρχία – Τάξις 2.-Ο πρώτος μηχανικός οφείλει να εξασφαλίζει την πειθαρχίαν του προσωπικού της μηχανής και είναι υπεύθυνος δια την ευταξίαν και την καλήν εκτέλεσιν των καθηκόντων του προσωπικού του διαμερίσματός του. Εις το διαμέρισμα της μηχανής είναι υπό τον έλεγχον αυτού και οφείλουν να εκτελούν αναντιρρήτως τας διαταγάς και οδηγίας του. Αφ’ ετέρου ούτος υπόκειται εις Σελ. 111 Ημερολόγιο Μηχανής 19.Α.κ.1-2 τας διαταγάς και οδηγίας του πλοιάρχου και οφείλει να συνεννοήται πλήρως μετ’ αυτού δι’ όλα τα ζητήματα τα έχοντα σχέσιν με το διαμέρισμά του. Καθαριότης-Υγιεινή 3.-Ο πρώτος μηχανικός οφείλει να εποπτεύη την καθαριότητα και την υγιεινήν κατάστασιν του πληρώματος μηχανής να μεριμνά δε ίνα το διαμέρισμα των θερμαστών και ανθρακέων σαρώνεται καθ’ εκάστην πρωΐαν και εσπέραν και πλύνεται τουλάχιστον άπαξ της εβδομάδος. Καύσιμος ύλη-Κατανάλωσις-Αποθήκαι 4.-Ο πρώτος μηχανικός οφείλει προσωπικώς να επιβλέπη την κατανάλωσιν του πλοίου εις καύσιμον ύλην και να βεβαιούται περί της ικανοποιητικής ποσότητος και ποιότητος του παραλαμβανομένου εκάστοτε καρβούνου (ή πετρελαίου) και της καλής αυτού στοιβάσιας, παρέχων τας σχετικάς αποδείξεις και καταχωρών τας σχετικάς εγγραφάς εις το ημερολόγιον μηχανής. Οφείλει να συνεννοήται μετά του πλοιάρχου δια τον τρόπον της παραλαβής, δια την στοίβασιν, ως και δια το ζήτημα της καταναλώσεως, και να ζητή τας οδηγίας αυτού όσον αφορά την ταχύτητα του πλοίου, ίνα αναλόγως κανονίζη την κατανάλωσιν και τον ανεφοδιασμόν των αποθηκών καυσίμου ύλης. Υλικά-Επισκευαί 5.-Ο πρώτος μηχανικός είναι υπεύθυνος δια την συντήρησιν και καλήν χρήσιν όλων των υλικών και εφοδίων, των χρησιμοποιουμένων εις το διαμέρισμά του, να ετοιμάζη προ της αφίξεως του πλοίου, εις τον λιμένα, κατάλογον των υλικών τα οποία χρειάζεται, καθώς και να υποδεικνύη ποίων επισκευών παρίσταται ανάγκη. Απαγορεύεται εις τον α΄ μηχανικόν να αποτείνεται δι’ επισκευάς εις εργοστάσια άνευ της συγκαταθέσεως του πλοιάρχου. Ατμός και ύδωρ 6.-Όταν ο υποπλοίαρχος ή ο υπεύθυνος αξιωματικός φυλακής γεφύρας χρειάζεται ατμόν ή άντλησιν ύδατος επί του καταστρώματος, οφείλει ν’ απευθύνηται εις τον α΄ μηχανής, όστις είναι υπόχρεως να παρέχη αυτά αμέσως, εκτός εάν εμποδίζηται υπό αναποτρέπτου ανάγκης. Ομίχλη-Θύελλα κλπ. 7.-Διαρκούσης ομίχλης, σφοδράς θυέλλης, ή όταν το πλοίον ευρίσκεται πλησίον ξηράς ή εισέρχεται ή εξέρχεται των δεξαμενών φορτοεκφορτώσεως (DOCKS) και γενικώς όταν διαταχθή προσοχή εκ της γεφύρας, ο πρώτος μηχανικός πρέπει να ευρί Σελ. 112 σκηται εντός του μηχανοστασίου και να παρακολυθή μετά προσοχής την ακριβή εκτέλεσιν των σημάτων του τηλεγράφου της μηχανής, των λαμβανομένων εκ τη γεφύρας επί εκάστης μεταλλαγής χειρισμού. Καθήκοντα αξιωματικού μηχανικού φυλακής 8.-Ο μηχανικός της φυλακής επ’ ουδενί λόγω επιτρέπεται να απομακρύνεται του μηχανοστασίου, διαρκούσης της φυλακής του. Μετά δε την λήξιν αυτής, επ’ ουδενί λόγω επιτρέπεται να απέλθη πριν ή ο υπεύθυνος αντικαταστάτης του παραλάβη την υπηρεσίαν της φυλακής παρ’ αυτού κανονικώς και εντός του μηχανοστασίου. Ουδέποτε μηχανικός επιτρέπεται να αναθέτη την επίβλεψιν της μηχανής εις λιπαντήν ή άλλον τινά του κατωτέρου προσωπικού της μηχανής. 9.-Ο αξιωματικός της φυλακής παρακολουθεί με εντεταμένην προσοχήν την λειτουργίαν των μηχανών, των λεβήτων, και των λοιπών μηχανημάτων, επιμελείται ιδία της λιπάνσεως αυτών, μεριμνά περί της διατηρήσεως της οριζομένης ατμοθλίψεως εις τους λέβητας, της κανονικής στάθμης του ύδατος αυτών, ως και του αριθμού των διατασσομένων στροφών, εποπτεύει την μεταφοράν καυσίμου ύλης και την απόρριψιν των τεφρών, και λαμβάνει τα δέοντα μέτρα δια την εις το κατάστρωμα παροχήν ύδατος, ατμού, ή ηλεκτροφωτισμού, αν ζητηθώσιν. 19.Α.κ.2 Ημερολόγιο Μηχανής 10.-Εν περιπτώσει ανωμαλίας τινός της μηχανής, ο αξιωματικός φυλακής της μηχανής οφείλει να ειδοποιήση πάραυτα περί αυτής τον α΄ μηχανικόν και τον αξιωματικόν φυλακής γεφύρας. Απαγορεύεται δ’ εις αυτόν αυστηρώς η μετατροπή του χειρισμού της μηχανής άνευ της προηγουμένης συγκαταθέσεως του πλοιάρχου ή του αξιωματικού φυλακής γεφύρας, εκτός εις κατεπείγουσαν και ανεπίδεκτον αναβολής ανάγκην. 11.-Πρόθυμος και ταχεία εκτέλεσις πασών των προερχομένων εκ της γεφύρας διαταγών επιβάλλεται γενικώς εις όλους τους αξιωματικούς μηχανικούς της φυλακής. Τρόπος τήρησις ημερολογίου μηχανής Α΄. Γενικαί οδηγίαι 1.-Ο α΄ μηχανικός οφείλει να τηρή το ημερολόγιον μηχανής και να καταχωρίζη εις αυτό τας εις εκάστην στήλην ενδεικνυομένας λεπτομερείας, περιλαμβανομένης της καταναλώσεως καυσίμου ύλης και υλών μηχανής δια το προηγηθέν 24ωρον. Οφείλει επίσης να καταχωρίζη τας ώρας κατάπλου και απόπλου εκ του λιμένος, τας λεπτομερείας περί πάσης βλάβης ή παύσεως λειτουργίας των μηχανών και των βοηθητικών μηχανημάτων, τον λόγον αυτής, και τα μέτρα άτινα ελήφθησαν, τας εκτελουμένας επισκευάς την κατάστασιν του καιρού και της θαλάσσης κλπ. Καθ’ εκάστην μεσημβρίαν ο αξιωματικός της φυλακής γεφύρας υποχρεούται να παραδίδη εις τον α΄ μηχανικόν σημείωμα, θεωρημένον υπό του πλοιάρχου, περιέχον το στίγμα, το διανυθέν διάστημα, και την ακριβή ώραν. 2.-Παν ό,τι σημειώνεται εις το ημερολόγιον πρέπει να είναι καθαρογεγραμμένον. Τα σβυσίματα και ξυσίματα απαγορεύονται. Αν δε συμβή κατά την εγγραφήν να γίνη παράλειψις ή λάθος, αν δηλαδή γραφή άλλη λέξις ή φράσις, αντί άλλης, ή παραλειφθώσι τοιαύται, η εσφαλμένη λέξις ή φράσις διαγράφεται συρομένης επ’ αυτής λεπτής οριζοντίας γραμμής χωρίς να σβεστή ή ξεστή, και η διαγραφή καταχωρίζεται είτε εν συνεχεία, αν είναι δυνατόν, ή κάτωθεν της διαγραφομένης λέξεως είτε εις την στήλην των παρατηρήσεων. Πάσα αλλοίωσις των εν τω ημερολογίω εγγραφών, καθ’ οιονδήποτε τρόπον γενομένη, εκθέτει τον μηχανικόν εις τας περί πλαστογραφίας ποινάς του Νόμου. Εάν εν γνώσει και εκ προθέσεως ο μηχανικός παραλείψη να ενεργήση εν τω ημερολογίω εγγραφάς, εκ της παραλείψεως των οποίων δύναται να εκτεθή εις κίνδυνον η ασφάλεια του πλοίου ή, και ανεξαρτήτως τούτου, δια ν’ αποφύγη την εκτέλεσιν οιωνδήποτε επισκευών ή συμπλήρωσιν ελλείψεων, υπόκειται, ασχέτως της ποινικής διώξεως, και εις πειθαρχικήν τοιαύτην, συμφώνως προς τας περί πειθαρχικών συμβουλίων κειμένας των Νόμων διατάξεις. 3.-Ο πρώτος μηχανικός, αφού γράψη εις το ημερολόγιον ό,τι πρέπει, οφείλει, όταν το πλοίον φθάση εις λιμένα είτε του εσωτερικού είτε του εξωτερικού, να παρουσιάση τούτο δια του πλοιάρχου εντός 24 ωρών εις την λιμενικήν ή προξενικήν Αρχήν δια να θεωρηθή και επικυρωθή. Επίσης πριν αναχωρήση από τον λιμένα και αφού γράψη όλα τα συμβάντα από την άφιξιν ως την αναχώρησιν πρέπει να το υποβάλη καθ’ όμοιον τρόπον εις την ιδίαν Αρχήν προς επικύρωσιν. Επίσης οφείλει να παραδίδη εις την ιδίαν Αρχήν απόσπασμα του ημερολογίου του πλοίου του, οσάκις γίνεται εν αυτών μνεία βλάβης τινός των μηχανών. 4.-Το ημερολόγιον μηχανής, συγκείμενον εξ εκατόν είκοσι σελίδων καθολικού, δέον να τηρήται συνεχώς και ανελλιπως αφ’ ης αρχίση τούτο χρησιμοποιούμενον μέχρι της εξαντλήσεως των σελίδων αυτού, οπότε δέον να παραδίδηται εις την λιμενικήν ή προξενικήν Αρχήν του λιμένος εις ον το πρώτον ήθελε καταπλεύσει το πλοίον. 5.-Εφιστάται η προσοχή των πρώτων μηχανικών πλοίων, ιδία της ακτοπλοΐας, επί των διατάξεων της 3ης και 4ης παραγράφου του παρόντος κεφαλαίου, ων η παράβασις συνεπάγεται σοβαράς δι’ αυτούς ευθύνας. Β΄. Ειδικαί οδηγίαι Επικεφαλίς 1.-Εις το επάνω μέρος εκάστης σελίδος του ημερολογίου τούτου γράφεται το όνομα του ατμοπλοίου .  εάν ταξιδεύη, ο λιμήν εξ ου απέπλευσε και ο λιμήν δια τον οποίον προορίζεται .  εάν δεν ταξιδεύη, ο λιμήν εις τον οποίον το πλοίον ορμεί, ακολούθως δε συμπληρώνεται η ημερομηνία και το έτος. Ώραι 2.-Παν ό,τι σημειώνεται εις το ημερολόγιον (κάθε ακεραίαν ώραν ή τετραωρίαν) πρέπει να γράφηται σύμφωνα με το ωρολόγιον της μηχανής, το οποίον κανονίζεται σύμφωνα με το ωρολόγιον της γεφύρας καθ’ εκάστην μεσημβρίαν. Σελ. 113 Ημερολόγιο Μηχανής 19.Α.κ.2 Μηχανικός φυλακής 3.-Εις την στήλην ταύτην δέον να αναγράφηται το όνομα του μηχανικού εκάστης φυλακής. Πίεσις ατμού 4.-Εις την στήλην η οποία ευρίσκεται κάτω από την επικεφαλίδα «πίεσις ατμού» πρέπει να γράφηται κάθε ακεραίαν ώραν η πραγματική πίεσις την οποίαν δεικνύουν τα θλιβόμετρα των λεβήτων και των ατμοκιβωτίων εις ατμοσφαίρας, λίτρας κλπ., αναλόγως της μονάδος η οποία είναι εν χρήσει εις έκαστον πλοίον. Πάντως η μονάς της οποίας γίνεται χρήσις πρέπει να σημειούται συντετμημένα εις το άνω μέρος της στήλης. Κενόν 5.-Εις την στήλην που ευρίσκεται κάτω από την επιγραφήν «κενόν» θα σημειώνεται με αριθμόν, κάθε ακεραίαν ώραν, το κενόν του ψυγείου εις δακτύλους. Βαθμός εκτονώσεως 6.-Εις την στήλην ταύτην δέον ανά τετραωρίαν φυλακής, να εγγράφηται ο βαθμός των εκτονώσεων του ατμού εν τοις οικείοις κυλίνδροις. Στροφαί 7.-Εις την στήλην η οποία ευρίσκεται κάτω από την επιγραφήν «στροφαί» πρέπει να σημειώνεται κάθε ακεραίαν ώραν ο μέσος όρος των στροφών, τας οποίας κάνουν αι μηχαναί εις έν πρώτον λεπτόν από την προηγουμένην ώραν και τας οποίας εμέτρησεν ο μηχανικός της υπηρεσίας είτε με το στροφόμετρον είτε με το ωρολόγιόν του (εάν π.χ. εις τας 8 και 15΄ προ μεσημβρίας εμετρήθησαν 135 στροφαί εις κάθε λεπτόν, εις τας 8 ½ π.μ. 130 στροφαί, εις τας 9 π.μ. 131, εις το ημερολόγιον πρέπει να γραφή απέναντι εις τας 9 και εις την κατάλληλον στήλην ο μέσος όρος των τριών τούτων στροφών, ήτοι ο αριθ. 132). Ένδειξις θερμομέτρου 8.-Σημειούνται ανά τετραωρίαν αι λαμβανόμεναι ενδείξεις εκ του θερμομέτρου δι’ εκάστην στήλην εις βαθμούς 0 ο  ή F ο . Πυκνότης ύδατος 9.-Εις την στήλην η οποία έχει την επικεφαλίδα «πυκνότης ύδατος» πρέπει εις το τέλος κάθε τετραωρίας να γράφωνται οι βαθμοί του αλατομέτρου (εις τριακοστά δεύτερα), τους οποίους ευρίσκει ο μηχανικός μετρών την πυκνότητα του ύδατος του λέβητος. Το ημερολόγιον είναι διηρημένον δια τέσσαρας λέβητας, συμπληρούται δε αναλόγως .  Εννοεί Σελ. 114 ται ότι, εάν το πλοίον έχη ολιγωτέρους λέβητας εις τας περιπλέον στήλας θα σύρωνται γραμμαί οριζοντίως. Εάν δε έχη περισσοτέρους των τεσσάρων λεβήτων, υποδιαιρούνται αναλόγως αι στήλαι. Πίεσις ανεμιστήρων 10.-Η πίεσις αύτη αναγινώσκεται εις ειδικόν σωλήνα, σχήματος U, χρησιμοποιούντα ύδωρ εις δακτύλους ή εις χιλιοστά του μέτρου. Παρατηρήσεις 11.-Εις την στήλην ταύτην σημειώνεται, με όσον το δυνατόν μεγαλυτέραν σαφήνειαν και λεπτομέρειαν, κάθε τι έκτακτον, το οποίον ενδιαφέρει την κατάστασιν και λειτουργίαν των μηχανών, των λεβήτων, των βοηθ. μηχανημάτων, των γενομένων επισκευών, την άψιν, ελάττωσιν, και σβέσιν των πυρών, την ποσότητα των εκάστοτε παραλαμβανομένων γαιανθράκων κλπ. Επίσης εις την στήλην ταύτην αναγράφεται η κατάστασις της θαλάσσης και διεύθυνσις των ανέμων, όπως την αισθανόμεθα εις το πλοίον, ως και η δύναμις αυτών κατά τας διακρίσεις της γεφύρας. 19.Α.κ.2 Ημερολόγιο Μηχανής Πίναξ καταναλώσεως 12.-Εις τον πίνακα ο οποίον ευρίσκεται εις το κάτω μέρος του ημερολογίου θα γράφωνται από τον α΄ μηχανικόν τα καταναλισκόμενα καθ’ έκαστον εικοσιτετράωρον (από μεσημβρίας εις μεσημβρίαν) υλικά μηχανής (γαιάνθρακες, μηχανέλαιον, κυλινδρέλαιον κλπ.) εις τας διαφόρους στήλας, αναλόγως της επιγραφής την οποίαν έχουν, ως και τα απομένοντα υπόλοιπα μετά την αφαίρεσιν της καταναλωθείσης ποσότητος από την υπάρχουσαν εκάστοτε εν τω πλοίω. Αι ποσότητες των παραλαμβανομένων εκάστοτε γαιανθράκων αναγράφονται εις την στήλην των παρατηρήσεων και είτα προστίθενται εις την επί τούτω στήλην εγγραφής υλικών «ποσότητες εν τω πλοίω». Διανυθέντα διαστήματα 13.-Εις την στήλην ταύτην αναγράφεται .  1)το πραγματικώς διανυθέν διάστημα, 2)το γινόμενον του ολικού αριθμού των στροφών της έλικος επί το βήμα αυτής, μετατρεπόμενον εις ναυτικά μίλλια, 3)η ολίσθησις, ήτις αποτελεί την διαφοράν μεταξύ του αριθμού του παριστάνοντος το πραγματικώς διανυθέν διάστημα εις μίλλια και του αριθμού του παριστάνοντος το εκ των στροφών της έλικος προκύπτον διάστημα. ΥΠΟΔΕΙΓΜΑ ΗΜΕΡΟΛΟΓΊΟΥ ΜΗΧΑΝΗΣ Του (1)…………………………………………... πλοίου (2)………….…………………… ………… χωρητικότητος τόννων ολικής……………………..                                     καθαράς εγγεγραμμένου εις το νηολόγιον του λιμένος……… ………………………..υπ’ αριθ…………………… και διεθνές σήμα……………………………………. Το παρόν ημερολόγιον, αριθμηθέν, ευρέθη  έχον…………………………………….φύλλα, άτινα και εμονογραφήθησαν ανά έν παρ’ ημών. Εν…………….τη…….193 Ο Λιμενάρχης (1)Εις το κενόν τούτο αναγράφεται το είδος του πλοίου. (2)Εις το κενόν τούτο αναγράφεται το όνομα του πλοίου. Σελ. 115 Ημερολόγιο Μηχανής 19.Α.κ.2 Υπόμνημα ημερολογίου μηχανής ΠΛΟΙΟΝ Γενικαί Παρατηρήσεις Α΄ Μηχανικού ΣΚΑΦΟΣ Μήκος Πλάτος Βύθισμα άνευ φορ. ΤΡ ΤΜ     ΄΄         μετά  ΄΄    Χωρητικότης         ΄΄        ΄΄   γαιανθρακαποθηκών ή δεξαμ. πετρ.         ΄΄        ΄΄   δεξαμενών τροφ.ύδατος         ΄΄        ΄΄   δεξαμενών πος.ύδατος Εποχή και τόπος κατασκευής Μέτρα     ΄΄     Πόδες     ΄΄    Τόνοι     ΄΄        ΄΄        ΄΄    ΛΕΒΗΤΕΣ Αριθμός λεβήτων Σύστημα     ΄΄        Αριθμός κλιβάνων Ολική επιφάνεια εσχάρας     ΄΄     θερμαινομένη επιφάνεια Αρχική πίεσις λειτουργίας Σημερινή πίεσις λειτουργίας Εποχή και τόπος κατασκευής Μέτρα        ΄΄    Χ/μα    ΄΄       ΄΄    ΜΗΧΑΝΗ Σύστημα μηχανής Δύναμις       ΄΄       Στροφαί       ΄΄       Διάμ. κυλίνδρου  Υ. Π.    ΄΄          ΄΄           Μ. Π.    ΄΄          ΄΄           Χ.  Π. Διαδρομή Εποχή και τόπος κατασκευής Ένδεικ. Ίπποι ανά Ι΄ Μέτρα    ΄΄        ΄΄     ΕΛΙΞ Αριθ. ελίκων Διάμ.    ΄΄     Βήμα    ΄΄     Αριθ. πτερών Είδος μετάλλου Φορά στροφής Μέτρ.    ΄΄    Δεξιά ή  αριστ. ΜΗΧΑΝΗΜΑΤΑ Είδος βοηθ. μηχανών και ικανότης αυτών Παρατηρήσεις επί της λήψεως των διαγραμμάτων (1)Ο μηχανικός υποχρεούται να αναγράφη εν συντομία και ανελλιπώς τας παρατηρήσεις αυτού επί της εν γένει καταστάσεως τωνμηχανών, μηχανημάτων, και λεβήτων, ήτοι τας υπαρχούσας βλάβας, εξασθενήσεις, ανωμαλίας ως και τας μειονεκτικάς διατάξεις της εν γένει εγκαταστάσεως, τας δυσχεραινούσας την μηχανικήν υπηρεσίαν ή δυναμένας να γίνωσιν αιτίαι βλαβών. Σελ. 116 19.Α.κ.2 Ημερολόγιο Μηχανής (Αντί της σελ. 117(α) Σελ. 117(β) 206-065 Ημερολόγιο Μηχανής 19.Α.κ.2